PMIndiaData/PMIndiaSum huggingface dataset:
જાપાનમાં ભારતીય સમૂદાય સાથે પ્રધાનમંત્રીના વાર્તાલાપનો મૂળપાઠ

ભારત માતા કી જય, ભારત માતા કી જય, જ્યારે પણ હું જાપાન આવું છું તો દર વખતે જોઉં છું કે આપ સૌની સ્નેહ વર્ષા દર વખતે વધતી જાય છે. આપમાંથી ઘણા સાથી એવા છે જે અનેક વર્ષોથી અહીં વસેલા છે. જાપાનની ભાષા, અહીંની વેશભૂષા, સંસ્કૃતિ, ખાણીપીણી એક રીતે આપ સૌના જીવનનો હિસ્સો બની ગયો છે અને હિસ્સો બનવાનું એક કારણ એ પણ છે કે ભારતીય સમૂદાયના સંસ્કાર સમાવેશી રહ્યા છે. પરંતુ સાથે સાથે જાપાનમાં પોતાની પરંપરા, પોતાના મૂલ્યો, પોતાના જીવનની ધરતી પ્રત્યેની જે વચનબદ્ધતા છે તે ખૂબ ઉંડી છે. અને આ બંનેનું મિલન થયું છે. આથી જ સ્વાભાવિકપણે એક પોતીકાપણાનો અનુભવ થવો તે ખૂબ જ સ્વાભાવિક છે. સાથીઓ, આપ અહીં રહ્યા છો, ઘણા લોકો આપ સૌ લોકો અહીં વસી ગયા છો. હું જાણું છું કે ઘણાએ અહીં લગ્ન પણ કરી લીધા છે પરંતુ એ વાત પણ સાચી છે કે વર્ષોથી અહીં સંકળાયેલા રહ્યા છતાં પણ ભારત પ્રત્યે આપની શ્રદ્ધા, ભારતના સંબંધમાં જ્યારે પણ કોઈ સારા સમાચાર આવે છે તો આપના આનંદની સીમા રહેતી નથી. થાય છે ને ? અને ક્યારેક કોઈ માઠા સમાચાર આવી જાય તો તમે દુઃખી પણ થતા હો છો. આપણા લોકોની આ વિશેષતા છે કે આપણે સૌ કર્મભૂમિથી તન મનથી જોડાઈ જઈએ છીએ. હોમાઈ જઇએ છીએ પરંતુ માતૃભૂમિથી જે લગાવ છે તેનાથી ક્યારેય દૂર થતા નથી અને આ જ તો આપણું સૌથી મોટું સામર્થ્ય છે. સાથીઓ, સ્વામી વિવેકાનંદજી જ્યારે પોતાના ઐતિહાસિક સંબોધન માટે શિકાગો જઈ રહ્યા હતા તો તેના પહેલા તેઓ જાપાન આવ્યા હતા અને જાપાને તેમના મન મંદીરમાં, તેમના મન મસ્તિક પર એક ઉંડો પ્રભાવ છોડ્યો હતો. જાપાનના લોકોની દેશભક્તિ, જાપાનના લોકોનો આત્મવિશ્વાસ, અહીંની શિસ્ત, સ્વચ્છતા માટેની જાપાનના લોકોની જાગરૂકતા, વિવેકાનંદજીએ તેની ભારોભાર પ્રશંસા કરી હતી. ગુરુદેવ રવીન્દ્રનાથજી ટાગોર એમ પણ કહેતા હતા કે જાપાન એક એવો દેશ છે જે એક જ સાથે પ્રાચીન પણ છે અને આધુનિક પણ છે. અને ટાગોરે કહ્યું હતું કે, “
પ્રધાનમંત્રીએ ઉત્તરાખંડના લોકોને તેમના રાજ્ય સ્થાપના દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઉત્તરાખંડના લોકોને તેમના રાજ્ય સ્થાપના દિવસ પર શુભેચ્છા પાઠવી છે. એક ટ્વીટમાં, પ્રધાનમંત્રીએ કહ્યું; "ઉત્તરાખંડના લોકોને રાજ્ય સ્થાપના દિવસની શુભેચ્છાઓ. આ એક એવું રાજ્ય છે જે પ્રકૃતિ અને આધ્યાત્મિકતા સાથે ગાઢ રીતે જોડાયેલું છે. આ રાજ્યના લોકો રાષ્ટ્ર નિર્માણમાં, ઘણા ક્ષેત્રોમાં અસાધારણ યોગદાન આપી રહ્યા છે. આગામી વર્ષોમાં ઉત્તરાખંડ પ્રગતિ કરતું રહે."
પ્રધાનમંત્રીએ બુદ્ધ પૂર્ણિમાના શુભ અવસર પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ બુદ્ધ પૂર્ણિમાના શુભ અવસર પર લોકોને શુભેચ્છા પાઠવી છે. પ્રધાનમંત્રીએ કહ્યું, “બુદ્ધ પૂર્ણિમા પર સૌને ખૂબ ખૂબ શુભેચ્છા. ગૌત્તમ બુદ્ધની મહાન શિક્ષાઓએ સદીઓથી લાખો લોકોને પ્રભાવિત કર્યા છે. તેઓ જ્ઞાન, શાંતિ અને કરૂણાના પ્રતિક છે. તેમની શિક્ષાઓ આપણને એક શાંતિપૂર્ણ અને ન્યાયપૂર્ણ સમાજનું નિર્માણ કરવા માટે સતત પ્રેરિત કરે છે.”
શ્રીનગરમાં 3 ફેબ્રુઆરી 2019ના રોજ સમગ્ર ભારતના વિદ્યાર્થીઓ સાથે પ્રધાનમંત્રીના વાર્તાલાપનો મૂળપાઠ

પ્રશ્ન – પ્રિય માનનીય, પ્રધાનમંત્રી મારૂં નામ કે. દીપિકા છે. હું હૈદરાબાદની બેગમપતની સરકારી ડીગ્રી કોલેજ ફોર વુમનમાં બી.એ. પત્રકારત્વના છેલ્લા વર્ષમાં છું. સર અમે છેલ્લાં પાંચ વર્ષમાં શિક્ષણક્ષેત્રે અનેક પહેલો નિહાળી છે. શું શિક્ષણક્ષેત્રમાં આપના પ્રયાસોથી આપ સંતુષ્ટ છો? મને આ તક આપવા બદલ આપનો આભાર. એન્કર – અમે છેલ્લાં પાંચ વર્ષોમાં શિક્ષણના ક્ષેત્રમાં અનેક નવા પહેલો જોઈ છે શું આપ શિક્ષણક્ષેત્રમાં આપના પ્રયાસોથી સંતુષ્ટ છો. માનનીય, કૃપા કરી જણાવો. પ્રધાનમંત્રી – આ સવાલ માટે હું આપનો આભારી છું અને દેશભરના આશરે અઢી કરોડ યુવકો સાથે મને વાતચીત કરવાની તક મળી છે. ટેક્નોલોજીનો આભાર, એક જ વસ્તુને બે રીતે જોઈ શકાય છે. જ્યાં સુધી પ્રયાસનો સવાલ છે મને એ વાતનો સંતોષ છે કે આપણે સાચી દીશામાં છીએ. આપણે નિશ્ચિત ટાઈમ ટેબલ સાથે આગળ વધી રહ્યા છીએ અને વિશ્વમાં શિક્ષણના જે માપદંડ બન્યા છે, એ વૈશ્વિક માપદંડને અમે પાર પાડવા માગીએ છીએ.અમે ઈચ્છીએ છીએ કે આપણાં દેશના એ તમામ નવયુવાનોને એ અવસર મળવો જોઈએ કે જો તે જીવનમાં શિક્ષણના ક્ષેત્રમાં જવા ઈચ્છે તો સરકારનું એક કામ છે કે એ વ્યવસ્થાઓને વિકસિત કરે. આધુનિક ભારત માટે જે પ્રકારના સંસ્થાનોની રચના થવી જોઈએ, તેને અમે બદલી રહ્યા છીએ.
શહેરી વિકાસ મંત્રાલય અને બ્લુમબર્ગ ફિલાન્થ્રોપીઝ વચ્ચેના સ્માર્ટ સીટીઝ વિકસાવવામાં સહાય અંગેની સમજૂતીને મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને કેન્દ્રિય મંત્રીમંડળે શહેરી વિકાસ મંત્રાલય અને ન્યુયોર્કની બ્લુમબર્ગ ફિલાન્થ્રોપીઝ (બીપી) વચ્ચે સ્માર્ટ સીટીઝ વિકસાવવા માટે સહાય અંગેની સમજૂતી કરવા મંજૂરી આપી હતી. આ દરખાસ્તને પગલે બ્લુમબર્ગ ફિલાન્થ્રોપીઝ નોલેજ પાર્ટનર તરીકે કામ કરશે અને સ્માર્ટ સીટીઝ મિશન હેઠળ સ્માર્ટ શહેરોના વિકાસ અને અમલીકરણમાં મદદરૂપ થશે. અગાઉ કેન્દ્રિય મંત્રીમંડળે 29મી એપ્રિલ, 2015ના રોજ યોજાયેલી બેઠકમાં સ્માર્ટ સીટીઝ મિશનને મંજૂરી આપી હતી અને ત્યારબાદ 25મી જૂન, 2015ના રોજ પ્રધાનમંત્રી શ્રીએ આ મિશનનો પ્રારંભ કરાવ્યો હતો અને તે જ સમયે મિશનના ધ્યેય અંગેનું નિવેદન અને માર્ગદર્શિકાઓ પણ જાહેર કરવામાં આવી હતી. સ્માર્ટ સીટીઝ મિશન હેઠળની દરખાસ્તને પગલે ઉચ્ચ ગુણવત્તા ધરાવતો શહેરી માળખાકીય ઢાંચો તૈયાર કરવામાં મદદ કરવામાં આવશે, જેનાથી શહેરી જીવનની ગુણવત્તા સુધરશે. બ્લુમબર્ગ ફિલાન્થ્રોપીઝ ગવર્નમેન્ટ ઈનોવેશન ઈનિશિએટીવ્ઝ શહેરના મેયરો અને સ્થાનિક નેતાઓને મહત્ત્વની સમસ્યાઓ ઉકેલવા માટે વ્યવહારુ સાધનો અને અભિગમોથી સજ્જ બનાવશે અને જાહેર ક્ષેત્રમાં નવિનીકરણને પ્રોત્સાહન આપશે. નોલેજ પાર્ટનર તરીકે, બ્લુમબર્ગ ફિલાન્થ્રોપીઝ શહેરી વિકાસ મંત્રાલયને પણ સહાયભૂત થશે અને શહેરોની સમસ્યાઓના ઉકેલ માટે આયોજન અને સંચાલનમાં મદદ કરશે. મિશનને સહાયક પ્રવૃત્તિઓ માટે બ્લુમબર્ગ ફિલાન્થ્રોપીઝ ખર્ચ ઉઠાવવાની હોવાથી ભારત સરકાર પર કોઈ નાણાંકીય બોજો રહેશે નહીં.
મંત્રીમંડળે  ખાદ્ય તેલ અને તેલીબિયાના સંબંધમાં 28.09.2015ના કેન્દ્ર સરકારના આદેશ અને કઠોળના સંબંધમાં કેન્દ્ર સરકારના આદેશ નંબર એસ. ઓ. નંબર 2857 (ઇ)ની કાયેદસરતા 01.10.2016થી 30.09.2017 સુધી લંબાવવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ખાદ્ય તેલ અને ખાદ્ય તેલીબિયાના સંબંધમાં 28.09.2015ની તારીખના કેન્દ્ર સરકારના આદેશોને કાયેદસરતા લંબાવવા અને કઠોળના સંબંધમાં 18.10.2015ના કેન્દ્ર સરકારના આદેશ નંબર એસ. ઓ. નંબર 2975(ઇ)ને 01.10.2016થી 30.09.2017 સુધી લંબાવવા માટે મંજૂરી આપી છે. આ નિર્ણય પાછળનો મૂળ ઉદ્દેશ રાજ્ય સરકારોને જ્યારે જરૂર જણાય ત્યારે અનાજ-કઠોળ, ખાદ્ય તેલ અને તેલીબિયાના સંબંધમાં સ્ટોક મર્યાદા નક્કી કરવા/લાઇસન્સની જરૂરિયાતો માટે કેન્દ્ર સરકારની પૂર્વસંમતિ સાથે નિયંત્રણ આદેશો ઇશ્યૂ કરવા સક્ષમ બનાવવાનો છે. આ નિર્ણયથી જાહેર જનતાને, ખાસ કરીને ગરીબ વર્ગ અને આર્થિક રીતે નબળા વર્ગને આ જીવનજરૂરી ચીજવસ્તુઓની ઉપલબ્ધતામાં સુધારો કરવાના તથા સંગ્રહખોરી અને નફાખોરીને નિયંત્રણમાં લેવાના પ્રયાસોમાં મદદ મળશે તેવી અપેક્ષા છે. પૃષ્ઠભૂમિ: કેન્દ્ર સરકારના 15.2.2002ના આદેશ મુજબ, કેટલીક કેટેગરીની ખાદ્ય ચીજવસ્તુઓને લાઇસન્સનિંગ, સ્ટોક મર્યાદા અને નિયંત્રણોમાંથી દૂર કરવામાં આવી હતી. ત્યારબાદ જ્યારે કોઈ ખાદ્ય ચીજવસ્તુઓની કિંમતમાં અસાધારણ વધારો થાય ત્યારે સમયેસમયે સરકારે મંત્રીમંડળની મંજૂરી સાથે ચોક્કસ સમયગાળા માટે જાહેરનામા બહાર પડીને 2002ના આદેશમાં સુધારો કર્યો છે/સ્થગિત કર્યો છે. અનાજ-કઠોળ સાથે સંબંધિત નિયંત્રણો સૌપ્રથમ ઓગસ્ટ, 2006માં લાગુ કરવામાં આવ્યા હતા અને ત્યારબાદ સમયેસમયે તેને લંબાવવામાં આવ્યા હતા. તેલ અને તેલીબિયા માટે પછી એપ્રિલ, 2008માં નિયંત્રણો લાગુ કરવામાં આવ્યા હતા અને તેને સમયેસમયે લંબાવવામાં આવ્યા હતા. વર્તમાન આદેશની કાયદેસરતા 30.9.2016 સુધી છે, જેમાં પ્રવર્તમાન સ્થિતિને આધારે વિચારણા કરવામાં આવે છે.
મંત્રીમંડળે ઓડિશામાં ચાંદીખોલ અને કર્ણાટકમાં પદુર ખાતે વધારાના 6.5 મેટ્રિક ટન ક્ષમતાના પેટ્રોલિયમ ભંડારની સ્થાપના કરવા માટે મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી કેન્દ્રીય મંત્રીમંડળની બેઠકે બે સ્થળો – ઓડિશામાં ચાંદીખોલ અને કર્ણાટકમાં પદુર ખાતે વધારાના 6.5 મેટ્રિક ટન (એમએમટી)ના આકસ્મિક પેટ્રોલિયમ ભંડાર (એસપીઆર)ની સ્થાપના કરવાની મંજૂરી આપી દીધી છે જેમાં બંને એસપીઆર માટે ડેડીકેટેડ એસપીએમ (સિંગલ પૉઈન્ટ મૂરિંગ)ના નિર્માણનો પણ સમાવેશ થાય છે. ચાંદીખોલ અને પદુર ખાતે એસપીઆરની સુવિધા એ જમીનમાં ભૂગર્ભમાં કરવામાં આવશે અને તેની ક્ષમતા અનુક્રમે 4 એમએમટી અને 2.5 એમએમટી હશે. સરકારે 2017-18ના બજેટની જાહેરાત કરતી વખતે આ બે નવા વધારાના એસપીઆરની સ્થાપના કરવાની જાહેરાત કરી હતી. સૈદ્ધાંતિક મંજૂરીમાં ભારત સરકારની બજેટને લગતી સહાય ઘટાડવા માટે આ પ્રોજેક્ટને પીપીપી અંતર્ગત હાથ ધરવાનું આયોજન છે. આ પ્રકારની ભાગીદારીના નિયમો અને શરતો એ સંભવિત રોકાણકારો સહિત બજારની જરૂરિયાતોને પૂર્ણ કરવા માટે રોડ શોના આયોજન કર્યા બાદ નાણા મંત્રાલય સાથે ચર્ચા વિચારણા કર્યા પછી પેટ્રોલિયમ અને કુદરતી વાયુ મંત્રાલય દ્વારા નક્કી કરવામાં આવશે. આઈએસપીઆરએલ દ્વારા ત્રણ સ્થળો; વિશાખાપટ્ટનમ (1.૩૩ એમએમટી), મેંગલોર (1.5 એમએમટી) અને પદુર (2.5 એમએમટી), પર 5.૩૩ એમએમટીના કાચા તેલના સંગ્રહ માટે ભૂગર્ભમાં ભંડારોનું નિર્માણ કરી દેવામાં આવ્યું છે. નાણાકીય વર્ષ 2016-17ના વપરાશ આંકડાઓના જણાવ્યા અનુસાર એસપીઆર કાર્યક્રમના પ્રથમ તબક્કા અંતર્ગત 5.૩૩ એમએમટીની ક્ષમતા એ વર્તમાન સમયમાં ભારતની કાચા તેલની 10 દિવસની જરૂરિયાતોને પૂરી પાડશે તેવું અનુમાન છે. વધારાના 6.5 એમએમટીના આકસ્મિક પેટ્રોલિયમ ભંડારની સ્થાપના માટે મંત્રીમંડળની મંજુરી 12 દિવસનો વધારાનો જથ્થો પૂરો પાડશે અને તે ભારતની ઊર્જા સુરક્ષાને પણ વધારશે. ચાંદીખોલ અને પદુર ખાતે એસપીઆરના નિર્માણ તબક્કાથી ઓડિશા અને કર્ણાટક રાજ્યમાં પ્રત્યક્ષ અને પરોક્ષ રોજગારીની અનેક તકોનું નિર્માણ થવાની સંભાવના છે.
સમાવેશક વૃદ્ધિ અંગે જી-20ના ચાલુ સત્ર દરમિયાન પ્રધાનમંત્રીશ્રીની દરમિયાનગીરી : વૈશ્વિક અર્થવ્યવસ્થા, વૃદ્ધિ માટેની વ્યૂહરચનાઓ, રોજગાર અને રોકાણ અંગેની વ્યૂહરચનાઓ

માનનીય મહાનુભાવો, કેટલીક મોટી અર્થવ્યવસ્થાઓ, અનિશ્ચિત નાણાં બજારો અને ચલણોના સ્પર્ધાત્મક અવમૂલ્યનને કારણે વૈશ્વિક આર્થિક વૃદ્ધિ નબળી રહી છે. વૃદ્ધિ અને રોકાણની વ્યૂહરચનાઓ અને રોજગારની યોજનાઓ અંગેના પ્રયત્નોના સંકલન માટે હું તૂર્કીના રાષ્ટ્રપતિને અભિનંદન પાઠવું છું. આપણે સહુએ હવે આપણી પ્રતિબદ્ધતાઓનો અમલ કરવો જોઈએ. વૃદ્ધિને પ્રોત્સાહન આપવા આપણે માત્ર નાણાકીય નીતિ ઉપર આધાર રાખવાને બદલે જાહેર રોકાણો વધારવાની જરૂર છે. નાણાંકીય નીતિ વિષયક પગલાં અંગે સાવચેતીપૂર્વકના પ્રત્યાયન માટે જી ટ્વેન્ટી દેશોએ વારંવાર મધ્યસ્થ બેન્કોને કહ્યું છે, જે નાણાંકીય અને ચલણનાં બજારોને સ્થિર કરવામાં મદદગાર રહેશે. વિકસતા દેશોની ઈન્ફ્રાસ્ટ્રક્ચરને લગતી જરૂરિયાતોને ટેકારૂપ બનવા બહુપક્ષીય વિકાસ બેન્કો (મલ્ટીલેટરલ ડેવલપમેન્ટ બેન્ક્સ)એ તેમનો મૂડી આધાર વધુ વ્યાપક બનાવવો જોઈએ. ન્યુ ડેવલપમેન્ટ બેન્ક જેવી નવી સંસ્થાઓ જેવાં ધિરાણ મેળવવા માટેનાં વધારાનાં સ્ત્રોતો પણ આવકારદાયક છે. આબોહવા પરિવર્તનનો પડકાર ઝીલવા માટે વૈશ્વિક સર્વસંમતિ પણ જરૂરી છે. જોકે, બહુપક્ષીય સંસ્થાઓએ લોન પર એવાં મુશ્કેલ બાંયધરીઓ અને શરતો ન લાદવાં જોઈએ કે જેથી તે અનેક દેશોમાં વિકાસ સામેનાં અવરોધો બની જાય અને સાતત્યપૂર્ણ વિકાસને ફટકો પડે. જી ટ્વેન્ટી દેશોનાં પ્રયત્નો ચાલુ વર્ષે અપનાવાયેલા સંયુક્ત રાષ્ટ્રસંઘના સાતત્યપૂર્ણ વિકાસનાં લક્ષ્યાંકો સાથે અને ખાસ કરીને સૌથી પ્રથમ લક્ષ્યાંક વર્ષ 2030 સુધીમાં ગરીબી નાબૂદી સાથે સુસંગત હોવાં જોઈએ. અમે આ વર્ષે જી ટ્વેન્ટીએ મહિલાઓના રોજગાર અને યુવાનો પર ધ્યાન કેન્દ્રિત કર્યું હોવાના પગલાંને આવકારીએ છીએ. લાંબા ગાળાની સ્થિર વૈશ્વિક આર્થિક વૃદ્ધિ માટે માત્ર મૂડી પ્રવાહ જ નહીં, પરંતુ શ્રમજીવીઓની સ્થળાંતરશીલતા અને કૌશલ્યની સુવાહ્યતાને મદદરૂપ થાય તેવા પ્રયત્નો પણ જરૂરી છે. માનનીય મહાનુભાવો, ચાલુ વર્ષે ભારતનો આર્થિક વૃદ્ધિ દર 7.5 ટકા નોંધાવાની અને આગામી વર્ષે આઠ ટકા કરતાં ઊંચો વૃદ્ધિ દર હાંસલ થાય તેવી શક્યતા છે. અમે ફુગાવો, દેશની બચતો અને રોકાણો વચ્ચેનો તફાવત – કરન્ટ એકાઉન્ટ અને નાણાંકીય ખાધ ઘટાડ્યા છે. સમાવેશક વિકાસના અમારા કાર્યક્રમોમાં નાણાંકીય સમાવેશ, નિર્ધારિત વર્ષ સુધીમાં પાયાની જરૂરિયાતોની સાર્વત્રિક પહોંચ, મેઈક ઈન ઈન્ડિયા, સ્કિલ ઈન્ડિયા, ડિજિટલ ઈન્ડિયા, ઈન્ડસ્ટ્રિયલ કોરિડોર્સ અને સ્માર્ટ સીટીઝ સામેલ છે, જે ભારતમાં વૃદ્ધિ અને રોજગાર વધારશે. આ વૈશ્વિક અર્થવ્યવસ્થા માટે શક્તિનો સ્ત્રોત બનશે. આભાર.
પ્રધાનમંત્રી 7 જુલાઈ, 2018ના રોજ રાજસ્થાનની મુલાકાતે

પ્રધાનમંત્રી શ્રી નરેન્દ્ર મોદી 7 જુલાઈ, 2018ના રોજ જયપુર, રાજસ્થાનની મુલાકાત લેશે. વિશાળ જાહેર સભામાં પ્રધાનમંત્રી ભારત સરકાર અને રાજસ્થાન સરકારની યોજનાઓના 12 લાભાર્થીઓના અનુભવો રજૂ કરતી દ્રશ્ય – શ્રાવ્ય પ્રસ્તુતિ નિહાળશે. આ પ્રસ્તુતિકરણનું સંચાલન રાજસ્થાનના મુખ્યમંત્રી શ્રીમતી વંસુધરા રાજે દ્વારા કરવામાં આવશે. આ પ્રસ્તુતિમાં નીચેની યોજનાઓનો સમાવેશ થાય છે. પ્રધાનમંત્રી ઉજ્જવલા યોજના પ્રધાનમંત્રી મુદ્રા યોજના પ્રધાનમંત્રી આવાસ યોજના કૌશલ્ય ભારત રાષ્ટ્રીય બાળ આરોગ્ય કાર્યકમ મુખ્યમંત્રી રાજશ્રી યોજના ભામાશા સ્વાસ્થ્ય વીમા યોજના મુખ્યમંત્રી જળ સ્વાવલંબન અભિયાન શ્રમિક કલ્યાણ કાર્ડ મુખ્યમંત્રી પાલનહાર યોજના છાત્ર સ્કુટી વિતરણ યોજના દિન દયાળ ઉપાધ્યાય વરિષ્ઠ નાગરિક તીર્થ યાત્રા યોજના પ્રધાનમંત્રી 13 શહેરી ઈન્ફ્રાસ્ટ્રક્ચર યોજનાઓનું ભૂમિપૂજન કરશે, જેનો કુલ ખર્ચ રૂ. 2100 કરોડ છે. જેમાંની મુખ્ય યોજનાઓ આ મુજબ છે : ઉદયપુર માટે સંકલિત ઈન્ફ્રાસ્ટ્રક્ચર પેકેજ અજમેર માટે એલિવેટેડ રોડ પ્રોજેક્ટ અજમેર, ભિલવાડ઼ા, બિકાનેર, હનુમાનગઢ, સીકર અને માઉન્ટ આબુમાં પાણી પુરવઠા અને ગટર વ્યવસ્થા ધોલપુર, નાગૌર, અલવર અને જોધપુરના એસટીપીમાં સુધારો બુંદી, અજમેર અને બિકાનેર જિલ્લામાં પ્રધાનમંત્રી આવાસ યોજના અંતર્ગત પરિયોજનાઓ. દશેરા મેદાન (બીજો તબક્કો), કોટા પ્રધાનમંત્રી જાહેર સભાને પણ સંબોધન કરશે.
વૈશ્વિક દીર્ઘકાલિન વિકાસ શિખર સંમેલનમાં પ્રધાનમંત્રીના સંબોધનનો મૂળપાઠ

મહાનુભાવ, ડૉક્ટર મોહંમદ ઇરફાન અલી, ગુયાના સહકારી સંઘના રાષ્ટ્રપતિશ્રી મહાનુભાવ, માનનીય જેમ્સ મરાપે, પપુઆ ન્યૂ ગિનીના પ્રધાનમંત્રીશ્રી મહાનુભાવ, મારા મિત્ર, મોહંમદ નશીદ, માલદીવ્સની સંસદ પીપલ્સ મિજલિસના અધ્યક્ષશ્રી મહાનુભાવ, સુશ્રી અમીના જે મોહંમદ, સંયુક્ત રાષ્ટ્રસંઘના નાયબ મહાસચિવશ્રી ભારત સરકારના પર્યાવરણ, વન અને આબોહવા પરિવર્તન મંત્રી શ્રી પ્રકાશ જાવડેકર, પ્રતિષ્ઠિત મહેમાનો, નમસ્કાર! વૈશ્વિક દીર્ઘકાલિન વિકાસ શિખર સંમેલનના આ પ્રસંગે સંબોધન આપતા મને ખૂબ જ ખુશી અનુભવાઇ રહી છે. આ પંચે વીસ વર્ષ પૂરાં કર્યાં છે. આ ગતિ ટકાવી રાખવા બદલ હું
પ્રધાનમંત્રીએ ભગવાન બિરસા મુંડાને તેમની જયંતી શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ભગવાન બિરસામુંડાને તેમની જયંતી પર શ્રદ્ધાંજલિ અર્પણ કરી છે. શ્રી મોદીએ સ્વતંત્રતા સંગ્રામ અને આદિવાસી સમાજના હિત માટે તેમની લડાઈને બળ આપવા માટેના તેમના યોગદાનને યાદ કર્યું. પ્રધાનમંત્રીએ એક ટ્વિટમાં જણાવ્યું હતું, “ભગવાન બિરસા મુંડાજીને તેમની જયંતી પર આદરપૂર્વક શ્રદ્ધાંજલિ. તેઓ સ્વતંત્રતા આંદોલનને તેજ ધાર આપવાની સાથ-સાથે આદિવાસી સમાજના હિતોની રક્ષા માટે હંમેશા સંઘર્ષ કર્યો. દેશ માટે તેમનું યોગદાન હંમેશા યાદ રાખવામાં આવશે.
સચિવોના જુથે પ્રધાનમંત્રી સમક્ષ કૃષિ અને સંબંધિત ક્ષેત્રો પર વિચારો રજુ કર્યા

ભારત સરકારના સચિવોના જુથે આજે પ્રધાનમંત્રી શ્રી નરેન્દ્ર મોદી સમક્ષ ‘કૃષિ અને સંબંધિત ક્ષેત્રો’ પર વિચારો રજુ કર્યા હતા. આ પ્રસંગે કેન્દ્રીય મંત્રીઓ અને નીતિ આયોગના અધિકારીઓ પણ ઉપસ્થિત રહ્યા હતા. કુલ નક્કી કરાયેલી નવ પ્રસ્તુતિમાંથી, આ ચાલુ શ્રેણીની પાંચમી પ્રસ્તુતિ હતી.
પ્રધાનમંત્રીએ ઉત્તર પ્રદેશના ઈટાહમાં અકસ્માત પર શોક વ્યક્ત કર્ય

પ્રધાનમંત્રી શ્રી નરેન્દ્ર મોદીએ ઉત્તર પ્રદેશના ઈટાહ જિલ્લામાં અકસ્માતમાં મૃત્યુ પામનારાઓ પ્રત્યે શોક વ્યક્ત કર્યો હતો. પ્રધાનમંત્રીએ માર્યા ગયેલાઓના પરિવારજનો માટે રૂ. 2 લાખ અને ગંભીર રીતે ઈજા પામનારાઓ માટે રૂ. 50,000 પીએમએનઆરએફમાંથી સહાય આપવાની જાહેરાત પણ કરી હતી. પ્રધાનમંત્રીએ કહ્યું કે, “યુપીના ઈટાહના અકસ્માતમાં પોતાના પ્રિયજનોને ગુમાવનારાઓ પ્રત્યે મારી સહાનુભૂતી. અકસ્માતમાં ઈજા પામનારા ઝડપથી સ્વસ્થ થાય એવી પ્રાર્થના.”
પ્રધાનમંત્રીએ કુરનૂલમાં માર્ગ અકસ્માતમાં મૃત્યુ પામનારા લોકો માટે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આંધ્રપ્રદેશના કુરનૂલ જિલ્લામાં એક માર્ગ અકસ્માતમાં મૃત્યુ પામેલા લોકો પ્રત્યે દુઃખ વ્યક્ત કર્યુ છે. પ્રધાનમંત્રી શ્રીએ એક ટ્વીટમાં કહ્યું, ‘આંધ્રપ્રદેશના કુરનૂલ જિલ્લામાં બનેલી માર્ગ અકસ્માતની ઘટના દુઃખદ છે. દુઃખની આ ક્ષણે, મારી સંવેદના એ લોકોની સાથે છે જેમણે પોતાના પરિજનોને ગુમાવ્યા છે. મને આશા છે કે ઘાયલો ખૂબ જલદી સ્વસ્થ થઈ જશે.’’
પ્રધાનમંત્રીએ નોર્વેના પ્રધાનમંત્રીનું પદ સંભાળવા બદલ મહામહિમ જોનાસ ગહર સ્ટોરને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ નોર્વેના પ્રધાનમંત્રીનું પદ સંભાળવા બદલ મહામહિમ જોનાસ ગહર સ્ટોરને અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "નોર્વેના પ્રધાનમંત્રીનું પદ સંભાળવા બદલ જોનાસ ગહર સ્ટોરને અભિનંદન. હું ભારત-નોર્વે સંબંધોને વધુ મજબૂત બનાવવા માટે તમારી સાથે નજીકથી કામ કરવા માટે આતુર છું."
કેન્દ્રીય મંત્રીમંડળે મોઝામ્બિક સાથે લાંબા ગાળાના કરાર દ્વારા અનાજની આયાતને મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે મોઝામ્બિક સાથે ખાનગી ચેનલો અથવા સરકારથી-સરકારને વેચાણ દ્વારા બંને દેશો દ્વારા સ્ટેટ એજન્સીઓની નિયુક્તિ દ્વારા અનાજ આયાત કરવા માટે લાંબા ગાળાના સમજૂતી કરાર (એમઓયુ)ને મંજૂરી આપી છે. સમજૂતી કરારનો ઉદ્દેશ વટાણા / તુવેર અને અન્ય અનાજના ટ્રેડિંગમાં સતત વધારાને ઉત્તેજન આપીને મોઝામ્બિકમાં આ ઉત્પાદનોને પ્રોત્સાહન આપવાનો છે. તુવેર અને અન્ય અનાજની મોઝામ્બિકથી ભારત થનારી નિકાસો માટે આગામી પાંચ નાણાંકીય વર્ષો માટેના લક્ષ્યાંકો પણ સમજૂતી કરારમાં સામેલ કરાયા છે અને આ લક્ષ્યાંકો મુજબ વર્ષ 2016-17માં 1,00,000 ટનનો વેપાર વર્ષ 2020-21માં બમણો એટલે કે 2,00,000 ટન નોંધાશે. આ સમજૂતી કરારને પગલે ભારતમાં અનાજની ઘરઆંગણે ઉપલબ્ધિ વધશે અને તેનાથી તેની કિંમતોમાં સ્થિરતા આવશે. દેશમાં વર્ષ 2015-16 દરમિયાન અનાજનું કુલ ઉત્પાદન 170 લાખ ટન થયું હોવાનો અંદાજ છે, જ્યારે ઘરઆંગણાની જરૂરિયાતોને પહોંચી વળવા 57.9 લાખ ટન અનાજ આયાત કરવામાં આવ્યું હતું. જોકે, ઘરઆંગણાના ઉત્પાદન અને આયાતો સહિત અનાજની કુલ ઉપલબ્ધિ, ઘરઆંગણાની જરૂરિયાતો કરતા ઓછી હોવાથી વર્ષ 2015-16 દરમિયાન અને ચાલુ વર્ષે પણ અનાજના ભાવ ઊંચા ગયા છે. અનાજની ઉપલબ્ધિમાં વરતાતી અછતને પહોંચી વળવા અને જરૂરિયાતોને પહોંચી વળવાના હાલના પ્રયત્નોને પૂરક બનવા સરકારે મોઝામ્બિક સાથે સરકારથી સરકારને અનાજના વેચાણનો લાંબા ગાળાનો કરાર કરવાનું નક્કી કર્યું છે, જેથી અનાજની ઉપલબ્ધિ સુનિશ્ચિત બને. મોઝામ્બિક સાથે આ કરાર પર હસ્તાક્ષર કર્યા બાદ અન્ય દેશો સાથે પણ આ જ પ્રકારની વ્યવસ્થા ગોઠવાય તેવી શક્યતા છે.
પ્રધાનમંત્રીએ વિજય દિવસ પર 1971ના યુદ્ધમાં વિજય માટે સશસ્ત્ર દળોને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ વિજય દિવસના અવસરે 1971ના યુદ્ધમાં ભારતે અસાધારણ જીત હાંસલ કરી તે સુનિશ્ચિત કરનારા તમામ બહાદુર સશસ્ત્ર દળોના જવાનોને શ્રદ્ધાંજલિ આપી છે. એક ટ્વીટમાં, પ્રધાનમંત્રી કહ્યું; “”વિજય દિવસ પર, હું તે તમામ બહાદુર સશસ્ત્ર દળોના જવાનોને શ્રદ્ધાંજલિ આપું છું જેમણે 1971ના યુધ્ધમાં ભારતની અસાધારણ જીત સુનિશ્ચિત કરી હતી. દેશને સુરક્ષિત અને સલામત રાખવામાં તેમની ભૂમિકા માટે આપણું રાષ્ટ્ર હંમેશા સશસ્ત્ર દળોનું ઋણી રહેશે.”
પ્રધાનમંત્રી શ્રીએ એમપીના જબલપુરની એક હોસ્પિટલમાં આગને કારણે થયેલી જાનહાનિ બદલ શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મધ્યપ્રદેશના જબલપુરમાં એક હોસ્પિટલમાં લાગેલી આગને કારણે થયેલી જાનહાનિ અંગે ઊંડો શોક વ્યક્ત કર્યો છે. પ્રધાનમંત્રી કાર્યાલયે ટ્વીટ કર્યું; "મધ્યપ્રદેશના જબલપુરમાં એક હોસ્પિટલમાં આગને કારણે થયેલી જાનહાનિથી દુઃખી છું. શોકગ્રસ્ત પરિવારો પ્રત્યે સંવેદના. હું આશા રાખું છું કે ઈજાગ્રસ્તો વહેલામાં વહેલી તકે સ્વસ્થ થઈ જાય. સ્થાનિક વહીવટીતંત્ર અસરગ્રસ્તોને તમામ સહાય પૂરી પાડી રહ્યું છે: પીએમ"
પ્રધાનમંત્રીએ અય્યા વૈઈકુંડા સ્વામીકલ પ્રત્યે સન્માન વ્યક્ત કર્યુ

પ્રધાનમંત્રી શ્રી નરેન્દ્ર મોદીએ અય્યા વૈઈકુંડા સ્વામીકલ પ્રત્યે તેમની જન્મ જયંતી નિમિતે સન્માન વ્યક્ત કર્યુ હતું. પ્રધાનમંત્રી શ્રીએ ટ્વીટ કરીને કહ્યું હતું, ‘તેમની જન્મ જયંતી નિમિતે, હું અય્યા વૈઈકુંડા સ્વામીકલ પ્રત્યે સન્માન વ્યક્ત કરૂં છું, જેઓ 19મી સદીના એક મહાન વિચારક અને સમાજ સુધારક હતા. તેમના ઉપદેશો સમાજને સામાજિક બંધનોને ઓળંગવામાં મદદરૂપ થયા છે અને લોકોમાં ઐક્ય સાધ્યું છે. તેમણે સમાનતા પર જે રીતે ભાર મૂક્યો હતો તે આજે પણ આપણા સૌ માટે પ્રેરણારૂપ છે.’
કેબિનેટે તિરુપતિ (એપી), પલક્કડ (કેરળ), ધારવાડ (કર્ણાટક), ભિલાઇ (છત્તીસગઢ), ગોવા, જમ્મુ (જમ્મુ કાશ્મીર)માં છ નવા આઇઆઇટીના સમાવેશ માટે ટેકનિકલ સંસ્થાન અધિનિયમ, 1961માં સંશોધન તથા ટેકનિકલ સંસ્થાન અધિનિયમ, 1961 અંતર્ગત આઇએસએમ, ધનબાદને આઇઆઇટીમાં રૂપાંતરિત કરવા માટે પૂર્વવ્યાપી મંજૂરી આપી

કેન્દ્રીય મંત્રીમંડળે પ્રધાનમંત્રી શ્રી નરેન્દ્ર મોદીની અધ્યક્ષતામાં તિરૂપતિ (એપી), પલક્કડ (કેરળ), ધારવાડ (કર્ણાટક), ભિલાઇ (છત્તીસગઢ), ગોવા, જમ્મુ (જમ્મુ કાશ્મીર)માં છ નવા આઇઆઇટીના સમાવેશ માટે ટેકનિકલ સંસ્થાન અધિનિયમ, 1961માં સંશોધન તથા ટેકનિકલ સંસ્થાન અધિનિયમ, 1961 અંતર્ગત આઇએસએમ, ધનબાદને આઇઆઇટીમાં રૂપાંતરિત કરવા માટે પૂર્વવ્યાપી મંજૂરી આપી દીધી છે. આ મંજૂરીથી ટેકનિકલ સંસ્થાન અધિનિયમ, 1961 અંતર્ગત ટેકનિકલ છ નવા ભારતીય સંસ્થાનોને સામેલ કરવામાં આવશે અને તેમને રાષ્ટ્રીય મહત્વની સંસ્થાઓ તરીકે જાહેર કરવામાં આવશે. આ ઉપરાંત આઇએસએમ, ધનબાદનું રૂપાંતરણ કરીને આઇઆઇટી બનાવવાને પણ મંજૂરી આપીને ટેકનિકલ સંસ્થાન અધિનિયમ, 1961ના વિસ્તારમાં લાવવામાં આવ્યું છે અને તેને રાષ્ટ્રીય મહત્વની એક સંસ્થાના રૂપમાં જાહેર કરવામાં આવી છે.
વારાણસીમાં તુલસી માનસ મંદિરમાં રામાયણ પર પોસ્ટલ સ્ટેમ્પ પ્રકાશિત કરવાના કાર્યક્રમમાં પ્રધાનમંત્રી સંબોધનનો મૂળ પાઠ

આપણા દેશ અને દુનિયામાં ટપાલ ટિકિટનું આગવું મહત્વ છે. ટપાલ ટિકિટ એક રીતે ઇતિહાસ છે. ટપાલ ટિકિટ એક રીતે એમ્બેસેડરનું કામ પણ કરે છે. દુનિયાના કોઈ પણ દેશમાં આપણી ટપાલ જાય અને તેના પર જે સ્ટેમ્પ હોય છે, એ આપણા ઇતિહાસ અને સંસ્કૃતિનું દર્શન કરાવે છે. વિશ્વમાં બહુ લોકો તેનો સંગ્રહ કરે છે. ક્યારેક-ક્યારેક તો ટપાલ ટિકિટના સંગ્રહથી દેશમાં થયેલા પરિવર્તનની જાણકારી મળે છે. એટલે એક રીતે તેઓ ઇતિહાસનું માધ્યમ છે. ભારતનો પોસ્ટલ વિભાગ પણ સતત આ પ્રકારનું યોગદાન આપતો રહે છે. આજે પ્રભુ શ્રી રામચંદ્રજીના જીવન સાથે સંબંધિત એક ટપાલ ટિકિટનું અનાવરણ થઈ રહ્યું છે. આ અનાવરણ હું દિલ્હીમાં વિજ્ઞાનભવનમાં કરી શકું છું. પ્રધાનમંત્રીના નિવાસસ્થાને કરી શકતો હતો, પણ વિચાર આવ્યો કે નવરાત્રિનું પાવન પર્વ છે અને રામજીના જીવનમાં નવરાત્રિ અને વિજયાદશમીનું વિશેષ મહત્વ છે. અહીં તુલસીદાસજીની શ્રુતિઓ આજે પણ જીવંત છે. આ ટિકિટના લોકાર્પણ માટે આવા માનસમંદિરથી મોટી કોઈ જગ્યા ન હોઈ શકે. મારે કાશી આવવું હતું એટલે પોસ્ટ વિભાગ સાથે ચર્ચા કરીને આ કાર્યક્રમ નક્કી કર્યો. રામજીની ટિકિટ બહુ પ્રકાશિત થઈ છે, પણ આ પહેલો ટિકિટસંગ્રહ છે, જેમાં પ્રભુ શ્રી રામચંદ્રજીના જીવનના અનેક પાસાને અલગ-અલગ ટિકિટોના માધ્યમથી સ્ટેમ્પ દ્વારા પ્રદર્શિત કરવામાં આવ્યા છે. આ એક ટિકિટ છે, પણ તેમાં અનેક ટિકિટોનો સંગ્રહ છે. તો એક રીતે પ્રભુ શ્રી રામજીના જીવન પર આ પ્રકારની ટિકિટનું ક્યારેય પ્રકાશન થયું નથી. અત્યારે પહેલી વખત આ રીતે થઈ રહ્યું છે. મને આનંદ છે કે આ માનસની પવિત્ર ધરતી પર આ કાર્યને કરવાની તક મળી છે અને પ્રભુ રામજીનું જીવન દરેક વ્યક્તિ માટે પ્રેરક છે. જો આપણે મહાત્મા ગાંધીને યાદ કરીએ, તો તેમના જીવનમાં બાળપણથી જ રામનામ એક મંત્ર બની ગયો હતો. આવા મહાપુરુષ, આવા ચેતનાપુરુષ હાલની સમાજ વ્યવસ્થા માટે તેમના જીવનનું દરેક પાસું ઉપકારક છે – આ તમામ આપણા માટે પ્રેરણારૂપ છે. હું પ્રભુ શ્રીરામચંદ્રજીના ચરણોમાં પ્રણામ કરીને ભારત સરકાર તરફથી આ પોસ્ટલ સ્ટેમ્પ આજે દેશ માટે નવરાત્રિના પાવન પ્રસંગ પર સમર્પિત કરું છું. મને ખુશી છે અને અહીં ઉપસ્થિત રહેવા બદલ તમારો આભાર.
પ્રધાનમંત્રી મહત્વાકાંક્ષી જિલ્લાઓના પરિવર્તન પર સંમેલનને સંબોધશે

પ્રધાનમંત્રી શ્રી નરેન્દ્ર મોદી આવતીકાલે મહત્વાકાંક્ષી જિલ્લાઓના પરિવર્તન પર સંમેલનને સંબોધશે. આ કાર્યક્રમ નીતિ આયોગે નવી દિલ્હીમાં ડો. આંબેડકર ઇન્ટરનેશનલ સેન્ટરમાં આયોજિત કર્યો છે. પ્રધાનમંત્રી 100 જિલ્લાની કાયાપલટની સત્તાવાર જવાબદારી સંભાળતા અધિકારીઓ સાથે ચર્ચાવિચારણા કરશે. વર્ષ 2022 સુધીમાં ન્યૂ ઇન્ડિયાનાં પ્રધાનમંત્રી નરેન્દ્ર મોદીનાં વિઝનને ધ્યાનમાં રાખીને આ કાર્યક્રમનું આયોજન કરવામાં આવ્યું છે. કેન્દ્ર સરકારે જિલ્લાઓનાં ઝડપથી પરિવર્તનની મુખ્ય નીતિગત પહેલ હાથ ધરી છે. તેમાં એવા 100 જિલ્લા પસંદ કરવામાં આવ્યાં છે, જે વિકાસનાં ચોક્કસ માપદંડોમાં પાછળ રહી ગયા છે. અધિક સચિવ અને સંયુક્ત સચિવની રેન્કનાં વરિષ્ઠ સરકારી અધિકારીઓને આ જિલ્લાઓની ચોક્કસ વિકાસલક્ષી જરૂરિયાતો પૂર્ણ કરવા, કેન્દ્ર અને રાજ્ય સરકારોનાં પ્રયાસોનું સંકલન કરવા માટે ઓફિસર્સ ઇન-ચાર્જ તરીકે નિયુક્ત કરવામાં આવ્યાં છે.
પ્રધાનમંત્રીએ પ્રવાસન, સંસ્કૃતિ અને રમતગમતના કેન્દ્રિય અને રાજ્ય/કેન્દ્રશાસિત મંત્રીઓ અને સચિવોની રાષ્ટ્રીય પરિષદમાં ઉદ્ઘાટન સમારંભ (વીડિયો કોન્ફરન્સ મારફતે) ઉદ્ઘાટન સંબોધન કર્યું

પ્રધાનમંત્રી શ્રી નરેન્દ્ર મોદીએ આજે કેન્દ્ર અને રાજ્ય/કેન્દ્રશાસિત પ્રદેશના પ્રવાસન, સંસ્કૃતિ અને રમત-ગમત મંત્રીઓ અને સચિવોની રાષ્ટ્રીય પરિષદનું ઉદ્ઘાટન સંબોધન (વીડિયો કોન્ફરન્સ મારફતે) કર્યું હતું. આ પરિષદનું આયોજન ગુજરાતના કચ્છમાં થયું છે. પ્રધાનમંત્રીએ રમત-ગમતમાં ઉત્કૃષ્ટ પ્રદર્શન માટે સક્ષમ બનાવે તેવા સંસ્થાકીય માળખા માટેની જરૂરિયાત પર ભાર મૂક્યો હતો. તેમણે નોંધ્યું હતું કે, કેન્દ્ર સરકાર તેમજ તમામ રાજ્ય સરકારો વિવિધ રમતોને લોકપ્રિય બનાવવા માટે આતુર રહેશે. તેમણે જણાવ્યું હતું કે, જિલ્લા સ્તરે યોગ્ય મેપિંગની જરૂર છે, જેથી આપણે આપણી વિવિધ પ્રતિભાઓને સમજી શકીએ છીએ અને તે મુજબ માળખાગત યોજના બનાવી શકીએ. તેમણે કહ્યું હતું કે, જ્યાં સુધી પ્રવાસનનો સંબંધ છે, ત્યાં સુધી ભારતમાં ઘણી સંભવિતતા છે અને આ જ સંભવિતતા દુનિયાને ભારત તરફ આકર્ષી શકે છે. પ્રધાનમંત્રીએ કહ્યું હતું કે, ભારતની યુવા પેઢી ડિજિટલ પહેલો અને સ્વચ્છ ભારત અભિયાન જેવા મુખ્ય કાર્યક્રમોને વેગ આપી રહી છે. તેમણે સૂચવ્યું હતું કે, દરેક રાજ્યે કેટલાક સ્થળો પસંદ કરવા જોઈએ, વૈશ્વિક કક્ષાનું પ્રવાસન માળખું ઊભું કરવું જોઈએ અને દુનિયાના પ્રવાસીઓને ત્યાં આકર્ષવા જોઈએ. પ્રધાનમંત્રીએ પરિષદ માટે એકત્ર થયેલા પ્રતિનિધિઓને રાજ્યો વચ્ચે વિવિધ પારસ્પરિક પહેલો મારફતે એક ભારત, શ્રેષ્ઠ ભારતનો અમલ કરીને કામ કરવા વિનંતી કરી હતી. આ પ્રસંગે ગુજરાતના મુખ્યમંત્રી શ્રી વિજય રુપાણી અને રાજ્ય કક્ષાના કેન્દ્રીય મંત્રીઓ (સ્વતંત્ર હવાલો) શ્રી વિજય ગોએલ અને ડો. મહેશ શર્મા ઉપસ્થિત રહ્યા હતા.